La Guàrdia Rural obri diligències contra tres persones per pressumpte robatori de taronges
23 de febrer 2018

![](/media/frhilu1i/46-consell-agrari_04-c.jpeg)  
  

La Guàrdia Rural ha obert diligències contra tres persones del terme municipal de Sagunt per tinença de taronges de dubtosa procedència i pressumpta falsificació de documents. Els fets van ocórrer el passat 21 de febrer, quan agents de la Guàrdia Rural van interceptar una furgoneta sospitosa amb tres persones en el seu interior, en el camí de Montíber. Els sospitosos portaven 16 caixons de taronges i els agents els van sol·licitar el document d'acompanyament i traçabilitat agrària (DATA). 

Els sospitosos van al·legar que no portaven el document DATA en eixe moment però que el tenien en un altre lloc. Estes persones ja havien sigut objecte d'actuacions anteriors de la Guàrdia Rural per sostració de taronges. Els agents els van donar un període de 48 hores per justificar la procedència de les taronges i van confiscar els 16 caixons que portaven, amb un pes aproximat de 400 quilograms, i els van dipositar en les dependències del Consell Agrari. 

L'endemà els sospitosos van acudir al Consell Agrari amb un document DATA, però en comprovar les dades del mateix els agents van descobrir que la varietat de taronja que constava en el document no corresponia amb la varietat conreada en la parcel·la indicada. 

Posteriorment, un agent de la Guàrdia Rural va visitar al titular de la parcel·la, qui va assegurar a l'agent que esta temporada no havia facilitat cap document DATA i que venia la seua varietat de taronja a un comerç. Arran d'açò, la Guàrdia Rural va obrir diligències contra els sospitosos.  

*   [](http://www.facebook.com/sharer.php?u=https://aytosagunto.es/va/actualitat/la-guardia-rural-obri-diligencies-contra-tres-persones-per-pressumpte-robatori-de-taronges/ "Facebook")
*   [](http://twitter.com/share?url=https://aytosagunto.es/va/actualitat/la-guardia-rural-obri-diligencies-contra-tres-persones-per-pressumpte-robatori-de-taronges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-guardia-rural-obri-diligencies-contra-tres-persones-per-pressumpte-robatori-de-taronges/ "Linked In")
*   [](mailto:?body=https://aytosagunto.es/va/actualitat/la-guardia-rural-obri-diligencies-contra-tres-persones-per-pressumpte-robatori-de-taronges/)